לאנדאן וויקטאריע סטאנציע

לאנדאן וויקטאריע סטאנציע (), ברייט באוואוסט סתם ווי וויקטאריע, איז א צענטראל-לאנדאן באן וואקזאל  און לאנדאנער אונטערגרונט קאמפלעקס וואס נעמט איר נאמען פון דער שכינותדיקער וויקטאריע גאס. וויקטאריע איז די צווייט-באשעפטיגסטע וואקזאל אין לאנדאן (און אין דעם פאראייניגטן קעניגרייך) נאך וואטערלו, און שליסט איין א לופט-וואקזאל פאר פאסאזשירן וואס פארן מיט דער באן קיין גאטוויק פליפארט. זי איז איינע פון 19 סטאנציעס פארוואלט מיט  נעצווערק באן. דער שטח ארום דער סטאנציע איז א וויכטיגער איבערבייט פאר אנדערע סארטן טראנספארט: א לאקאלע בוס סטאנציע אין הויף פון פארנט, און וויקטאריע קאטש סטאנציע פאר ווייט-דיסטאנץ שאסיי בוסן איז דערביי.

וויקטאריע איז אין טראוולקארט זאנע 1.

וויקטאריע איז א לאנדאן סוף-סטאנציע פאר סיי סאדערן און סיי סאדאיסטערן. סאדערן האט די מערהייט פון דינסטן קיין דרום לאנדאן און סאסעקס ווי אויך טיילן פון מזרח סארי דורך דער ברייטאן הויפט-ליניע. סאדאיסטערן פארזארגט דינסטן אין דרום־מזרח לאנדאן און לענגאויס דער טשאטאם הויפט-ליניע קיין קענט. וויקטאריע איז אויך די סוף-סטאנציע פאר דער גאטוויק עקספרעס באן קיין גאטוויק פליפארט.

וויקטאריע סטאנציע איז די נענטסטע הויפט-ליניע סטאנציע צו באקינגהאם פאלאץ.http://www.thetrainline.com/nearest-station/buckingham-palace

לאנדאנער אונטערגרונט סטאנציע

לאנדאנער אונטערגרונט האט צוויי פארבונדענע סטאנציעס אין וויקטאריע, אויף אנדערע ניוואען און געבויט איינעם מער ווי הונדערט יאר נאכן צווייטן. די עלטערע, ביי דער צפון זײַט פון דער בוס סטאנציע, באדינט די דיסטריקט און קרייז ליניעס, און איז נאר א ביסל נידעריגער ווי די גאס. די נייערע סטאנציע איז נענטער צו דער הויפטליניע סטאנציע און באדינט די וויקטאריע ליניע, א טיף־ניווא 'טיוב'.

רעפערענצן

קאַטעגאָריע:לאנדאנער וואקזאלן